खेतीबाड़ी अवुरी किसान के विकास प जोर देत राष्ट्रीय स्वयंसेवक संघ के मुखिया मोहन भागवत कहले कि बिना किसान अवुरी कृषि के विकास भईले देश के विकास नईखे हो सकत। बिहार के मुजफ्फरपुर में किसान सहचर्चा कार्यक्रम में बोलत भागवत कहले कि कृषि के विकास खाती आज जरूरी बा कि किसान पारंपरिक तरीका के संगे-संगे वैज्ञानिक तरीका के भी अपनावस। उ कहले कि भारत के जमीन अन्नपूर्णा ह अवुरी अयीसन जमीन पूरा दुनिया में कतहूँ नईखे। संघ प्रमुख कहले कि संघ के एकमात्र मकसद पूरा दुनिया से ‘भारत माता के जय’ बोलवावल बा अवुरी ए मकसद के पूरा करे में किसान के भूमिका से सबसे जादे ख़ास बाटे। खेतीबाड़ी में पशुपालन के महत्व के बतावत संघ प्रमुख कहले कि खेतीबाड़ी में देशी गाय के भूमिका बहुत खास बा। ए गाय के बछड़ा खेतीबाड़ी में जोताई के काम आवेला त एकरा गोबर से जैविक खाद बनेला। उ कहले कि देखी गाय के मल-मूत्र से बहुत प्रकार के कीटनाशक अवुरी खाद बन सकेला। एकरा से आमदनी बढ़ी अवुरी खेती बल मिले के संगे-संगे पर्यावरण संतुलन भी बनल रही।
bho_Deva